24.6.2011 Den Europæiske Unions Tidende L 165/5 EUROPA-PARLAMENTETS OG RÅDETS FORORDNING (EU) Nr. 581/2011 af 8. juni 2011 om ændring af Rådets forordning (EF) nr. 55/2008 om indførelse af autonome handelspræferencer for Republikken Moldova EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 2, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure (!), og ud fra følgende betragtninger: (1) Rådets forordning (EF) nr. 55/2008 (?) trådte i kraft den 31. januar 2008 og har fundet anvendelse siden 1. marts 2008. Nævnte forordning indfører en specifik ordning med autonome handelspræferencer for Republikken Moldova (i det følgende benævnt »Moldova«). I medfør af forordningen har alle varer med oprindelse i Moldova fri adgang til EU-markedet, med undtagelse af visse land- brugsprodukter, der er anført i bilag 1, for hvilke der gives begrænsede indrømmelser enten i form af toldfri- tagelse inden for toldkontingenter eller i form af en nedsættelse af tolden. Inden for rammerne af den europæiske naboskabspolitik (ENP), EU-Moldova-handlingsplanen under ENP og det østlige partnerskab har Moldova vedtaget en ambitiøs dagsorden for politisk associering og yderligere økono- misk integration med Unionen. Forhandlinger om en ny associeringsaftale blev påbegyndt i januar 2010. Moldova gør også store fremskridt med hensyn til tilnærmelse af lovgivningen, der fører til konvergens med Unionens lovgivning og standarder som forberedelse til fremtidige forhandlinger om et vidtgående og bredt frihandels- område mellem Unionen og Moldova inden for rammerne af den fremtidige associeringsaftale. Hvert år siden forordning (EF) nr. 55/2008 først fandt anvendelse, er toldkontingentet for vin blevet udnyttet fuldt ud flere måneder før årets afslutning. () Europa-Parlamentets holdning af 24.3.2011 (endnu ikke offentlig- gjort i EUT) og Rådets afgørelse af 27.5.2011. (?) EUT L 20 af 24.1.2008, s. 1. (4) (10) Moldovas økonomi er stærkt påvirket af de negative virk- ninger af den verdensomspændende finansielle og økonomiske krise. Vinsektoren beskæftiger ca. 300 000 arbejdstagere, og vineksporten er en vigtig kilde til eksportindtægter. For at støtte Moldovas tiltag i overensstemmelse med ENP og det østlige partnerskab og for at give landet et attraktivt og stabilt marked for vineksporten foreslås det at øge det gældende toldfrie kontingent for vin fra 100 000 hektoliter til 150 000 hektoliter i 2011, fra 120 000 hektoliter til 180 000 hektoliter i 2012 og til 240 000 hektoliter om året fra og med 2013. Forordning (EF) nr. 55/2008 anvendes indtil den 31. december 2012. Forhandlinger om et vidtgående og bredt frihandels- område mellem Unionen og Moldova er et fælles mål for begge parter, såfremt Moldova viser, at landet er villigt til at forhandle og til at håndtere virkningerne af så ambitiøst et tiltag. For at have tilstrækkelig tid til passende forberedelser og til forhandlinger om et vidtgå- ende og bredt frihandelsområde er det nødvendigt at forlænge gyldigheden af forordning (EF) nr. 55/2008 til efter 31. december 2012. Afgørelsen om forlængelse af gyldigheden af forordning (EF) nr. 55/2008 bør træffes i god tid før udløbsdatoen, således at de erhvervsdrivende i Moldova tilstrækkeligt tidligt sikres en gennemskuelig handelsordning for deres eksport til Unionen efter den 31. december 2012. Forordningens gyldighed bør derfor forlænges til den 31. december 2015. I lyset af de erfaringer, der er opnået med den gældende ordning med autonome handelspræferencer, og for at give yderligere støtte til udviklingen af Moldovas økonomi og den proces for tilnærmelse af lovgivningen, der fører til konvergens med Unionens lovgivning og standarder inden for rammerne af det østlige partnerskab, er det hensigtsmæssigt at revidere toldkontingentsatsen for visse varer, der er omfattet af de gældende autonome handelspræferencer. For at sikre overholdelse af Unionens internationale forpligtelser bør præferencerne i denne forordning gøres betinget af fortsættelse eller fornyelse af den eksi- sterende fritagelse fra WTO-forpligtelser, som Unionen har opnået.